ต้นรวงผึ้ง ต้นไม้ประจำพระองค์พระบาทสมเด็จพระเจ้าอยู่หัว ตัวแทนแห่งพระองค์และเป็นสิริมงคลแก่ราษฎร
ต้นรวงผึ้ง พรรณไม้ไทยแท้ ดอกสีเหลืองโดดเด่น มีกลิ่นหอม เป็นพรรณไม้ที่ทรงคุณค่าและมีเกียรติชนิดหนึ่ง เป็นต้นไม้ประจำพระองค์พระบาทสมเด็จพระเจ้าอยู่หัว เนื่องจากดอกรวงผึ้งจะออกดอกช่วงเดือนกรกฎาคม อันเป็นเดือนพระบรมราชสมภพพระบาทสมเด็จพระเจ้าอยู่หัว "สีเหลือง" ของดอกรวงผึ้ง ยังเป็นสีประจำวันพระบรมราชสมภพพระบาทสมเด็จพระเจ้าอยู่หัว พระราชดำเนินไประกอบพระราชกรณียกิจ ณ สถานที่ต่างๆ ก็จะปลูกต้นรวงผึ้ง เพื่อพระราชทานไว้เป็นตัวแทนแห่งพระองค์และเป็นสิริมงคลแก่ราษฎร